
ПРАВИЛА
 за
 провеждане на избори за Факултетен студентски съвет при Биологически факултет при Софийски университет 
„Св. Климент Охридски“
(април-май 2024 г.)


Чл. 1. Кандидатиране
(1) Кандидатури се приемат само от студентите и докторантите от Биологически факултет.
(2) Кандидат за член на Общото събрание (ОС) на Биологически факултет (БФ) от квотата на студентите и докторантите и член на Факултетния студентски съвет (ФСС) при БФ може да е всеки студент или докторант с действащи права от БФ на Софийски университет „Св. Климент Охридски“ (СУ) с изключение на:
1. Обучаващи се с трудово-правни отношения със СУ, с изключение на тези, чиито трудово-правни отношения са пряко свързани с дейността на Студентски съвет (СС).
2. Обучаващи се, които са членове на ЦИК.
3. Обучаващи се, които са били членове на ОС на БФ два мандата или са били изключени от състава на ФСС с решение на ОС на ФСС
(3) За да участва в изборите, кандидатът трябва да се регистрира чрез попълване на документи по образец, утвърдени от ЦИК:  
1. Заявление-декларация за участие в изборите;
	2.1. за СТУДЕНТИ – уверение за доказване на студентски права или копие от студентска книжка (първа страница + страницата с подпис и печат за заверен текущ семестър) или извлечение от профила на студента в СУСИ, от което е виден статуса на кандидата; 
	2.2. за ДОКТОРАНТИ – копие от заповед за зачисляване;
	3. кратко мотивационно писмо;
	4. портретна снимка – паспортен формат;
	5. декларация-съгласие за набиране, обработване и съхраняване на личните данни на кандидата, попълнена и подписана собственоръчно, само и единствено във връзка с провеждането на изборите през април-май 2024 г.
(6) В декларацията кандидатът може да посочи застъпник, който да следи за прозрачността на избора от негово име.
(7) Различни кандидати не могат да посочват един и същи застъпник, а ЦИК трябва да следи за това.
(8) Документите се подават на имейл адрес: fsselections@students.uni-sofia.bg в срок от 26.04.2024 г. до 23:59 часа на 05.05.2024 г.
(9) При неспазване на изискванията за съдържание, ЦИК следва да изпрати указание до електронната поща на кандидата в срок 24 часа от подаването.
(10) Указанията на ЦИК по предходната алинея следва да се отстранят в срок от 3 (три) дни, но не по-късно от 12:00 часа на 06.05.2023 г.

Чл. 2. ЦИК в срок до 18:00 ч. на 06.05.2024 г. да публикува кратко описание на всеки участник, съдържащо: трите имена, снимка и мотивационното писмо на кандидата.

Чл. 3. Изборна процедура
(1) Изборите ще се проведат електронно чрез платформата на Софийски университет Survey на адрес: https://survey.uni-sofia.bg/, до която студентите и докторантите ще имат достъп посредством потребителското си име и парола от системата СУСИ.
(2) Всеки студент или докторант има право на един глас за един кандидат.
(3) При проблем с достъпа до съответната анкета студентите и докторантите следва да подадат сигнал към ЦИК до електронна поща fsselections@students.uni-sofia.bg
(4) Достъпът до личната поща на всеки студент се получава на следния адрес – https://www.uni-sofia.bg/index.php/bul/studenti/elektronna_poscha_za_vseki_student 
(5) При проблем със СУСИ акаунта всеки следва да потърси съдействие на адрес –  https://www.uni-sofia.bg/index.php/bul/studenti/susi_student 

Чл. 4. Изборен период
Изборният ден започва в 10:00 часа на 09.05.2024 г. и завършва в 19:00 часа на 09.05.2024 г. 

Чл. 5. Установяване на изборни резултати
ЦИК установява изборните резултати на база извлечение от електронната платформа за гласуване.

Чл. 6. Установяване на избрани членове на ФСС при БФ
(1) За избрани при първото гласуване се смятат кандидатите, получили най-много гласове.
(2) Избраните кандидати се подреждат според броя на получените гласове по низходящ ред до попълване на местата в квотата.
(3) Ако няколко кандидати имат равен брой гласове и това е от значение дали кандидатите ще се считат за избрани, се провежда балотаж между тях. ЦИК определя ден, в който се провежда балотажът, и информира студентите за това.

Чл. 7. Обявяване на резултатите
ЦИК обявява резултатите от провеждането на изборите с решение в срок до 12:00 на 10.05.2024 г. чрез интернет платформите на Студентски съвет.

Чл. 8. Обжалване на изборните резултати
(1) Всеки студент и докторант, имащ право да гласува към момента на провеждане на изборите, има право да обжалва решението на ЦИК по чл. 7 чрез писмена жалба, подадена по електронен път до електронна поща fsselections@students.uni-sofia.bg
(2) В своята жалба студентът следва да посочи нарушението, което смята, че е извършено.
(3) Жалбата се разглежда от ЦИК, а при несъгласие с решението на ЦИК, жалбоподателят следва да подаде нова жалба, която се разглежда от Надзорния съвет (НС) на СС. 
(4) Решенията на НС са окончателни и не подлежат на обжалване.
(5) Ако решението на съответната Комисия докаже или потвърди нарушение на настоящите правила, кандидатът отпада и на негово място влиза следващият по брой гласове. 

Чл. 9. Срокове за обжалване
(1) Обжалване може да се извърши в тридневен срок пред ЦИК, считано от обявяване на изборните резултати. ЦИК следва да се произнесе в еднодневен срок с аргументирано становище.
(2) Решението на ЦИК може да се обжалва в тридневен срок пред НС. Условие за допустимост на жалбата е наличието на жалба с решение по нея по сроковете по предходната алинея.

Чл. 10. Отказ за регистриране на кандидат
(1) ЦИК може да откаже регистрацията на кандидат, подал заявление за участие в изборите, на следните основания:
1. Неспазване на изискванията на чл. 1 от настоящите правила;
2. Констатирана несъвместимост между изискванията на Закона за висшето образование, Правилника за устройството и дейността на Софийския университет „Свети Климент Охридски“;
3. Деклариране на неверни данни.
(2) Отказът по предходната алинея подлежи на обжалване пред НС в двудневен срок, но не по-късно от 12:00 часа на 06.05.2024 г.
(3) Жалбата се подава чрез ЦИК до НС по електронна поща fsselections@students.uni-sofia.bg 

Чл. 11. ЦИК следва да обяви квотното разпределение в срок не по-късно от 02.05.2024 г.
